
​​​
ថ្ងៃ                   ​​   ខែមិគសិរ ឆ្នាំខាល ចត្វាស័ក ព.ស.២៥៦៦
   រាជធានីភ្នំពេញ ថ្ងៃទី         ​ខែ             ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែវិច្ឆិកា ឆ្នាំ២០២២។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

      ករណីការនាំចេញដោយមិនស្របច្បាប់សម្រាប់នាំឆ្លងដែន មានក្រុមហ៊ុនទេសចរណ៍ឈ្មោះ AMFINE HOLIDAY COMBODIA CO.LTD បានធ្វើសកម្មភាពផ្សព្វផ្សាយឃោសនា អូសទាញ លួងលោមតាមបណ្ដាញសង្គម(Facebook)បាននាំពលរដ្ឋខ្មែរចំនួន១៧នាក់(ស្រី០៦នាក់)ក្នុងគោលបំណងមិនច្បាស់លាស់ទៅប្រទេសកូរ៉េខាងត្បូង ក្រោមរូបភាពទេសចរណ៍រយៈពេល៤យប់៥ថ្ងៃ ដោយយកតម្លៃក្នុងម្នាក់៦,០០០ដុល្លារអាមេរិកធានាដល់គោលដៅ នៅពេលរៀបចេញដំណើរតាមច្រកទ្វារអាកាសយានដ្ឋានអន្តរជាតិភ្នំពេញ  ក៏ត្រូវបានសមត្ថកិច្ចឃាត់ខ្លួនបញ្ជូនទៅសាលាដំបូងរាជធានីភ្នំពេញដើម្បីផ្ដន្ទាទោសតាមផ្លូវច្បាប់។

ករណីលក់ដូរមនុស្សដោយមានគោលដៅ ជនសង្ស័យជាជនជាតិចិន បានទំនាក់ទំនងតាមវីឆាតជាមួយជនរងគ្រោះជាជនជាតិចិនដូចគ្នា ដែលកំពុងធ្វើការនៅក្រុមហ៊ុនចិនក្នុងខេត្តពោធិ៍សាត់ ថាទៅធ្វើការនៅក្រុមហ៊ុនផ្សេងទៀតទទួលបានប្រាក់ខែខ្ពស់ គោលបំណងយកទៅលក់ឲ្យក្រុមហ៊ុនចិននៅខេត្តព្រះសីហនុ ក្នុងតម្លៃ២០,០០០-៤០,០០០ដុល្លារអាមេរិក  ជនសង្ស័យបានធ្វើដំណើរតាមរថយន្ដឈ្នួលពីភ្នំពេញមកទទួលជនរងគ្រោះនៅក្រុមហ៊ុនក្នុងខេត្តពោធិ៍សាត់ពេលចេញដំណើរក៏ត្រូវបានសន្តិសុខរបស់ក្រុមហ៊ុនដេញស្ទាក់ចាប់បានបញ្ជូនទៅវិញ ខាងក្រុមហ៊ុនក៏បានប្ដឹងសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោសតាមច្បាប់។ 

ករណីអំពើអូសទាញពេស្យាចារកុមារ ជនសង្ស័យត្រូវជាម្ដាយចិញ្ចឹមរបស់ជនរងគ្រោះ បាននាំជនរងគ្រោះឲ្យទៅបំរើសេវាផ្លូវភេទជាមួយភ្ញៀវជាអ្នកមានទ្រព្យសម្បត្តិច្រើនក្នុងតម្លៃ១០០-៥,០០០ដុល្លារអាមេរិក តែជនរងគ្រោះទទួលបាន១០០-៣០០ដុល្លារអាមេរិក ករណីនេះត្រូវបានមន្ត្រី នៃក្រសួងកិច្ចការនារីប្ដឹងទៅសមត្ថកិច្ចចាប់ឃាត់ខ្លួនបញ្ជូនទៅសាលាដំបូងរាជធានីភ្នំពេញដើម្បីផ្ដន្ទាទោសតាមផ្លូវច្បាប់។ 

      ករណីសញ្ចារកម្ម  និងករណីសញ្ចារកម្មទាក់ទងនឹងពេស្យាចារកុមារ  ករណីខាងលើជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី១០-១០០ដុល្លារអាមេរិក ដោយជនសង្ស័យយកកម្រៃ១០ដុល្លារក្នុងមួយលើកៗ។ ចំណែកឯមួយករណីទៀតឲ្យបំរើសេវាបម្រើផ្លូវភេទតម្លៃពី៦,០០០បាត-៧,០០០បាតសម្រាប់ភ្ញៀវចិន និងពី១០០,០០០រៀល-១៥០,០០០រៀលសម្រាប់ភ្ញៀវខ្មែរក្នុងមួយលើកៗ      ករណីទាំងនេះត្រូវបានសមត្ថកិច្ចចាប់ឃាត់ 
ខ្លួនបញ្ជូនទៅសាលាដំបូងខេត្តដើម្បីចាត់ការតាមនីតិវិធីច្បាប់។


ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាអ្នកភូមិ ជាមិត្តភ័ក្ដ្រ ជាអ្នកស្គាល់គ្នាតាមប្រព័ន្ធហ្វេសប៊ុក(Facebook)ជាសង្សារជនរងគ្រោះបានលួងលោមឲ្យជារបស់ញាំ ជាប្រាក់ និងជារបស់ផ្សេងៗទៀតហើយធ្វើសកម្មភាពរួមភេទបានសម្រេចជាច្រើនលើក ករណីទាំងអស់ខាងលើនេះឪពុក-ម្តាយជនរងគ្រោះក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​ទៅតាមផ្លូវច្បាប់។

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យជាអ្នកភូមិនៅផ្ទះជិតគ្នាជាមួយកុមារីរងគ្រោះ កុមារីរងគ្រោះកំពុងបោកខោអាវក្បែរផ្ទះ ជនសង្ស័យបានចាប់អោបនិងថើបជនរងគ្រោះ។ មួយករណីទៀតជនសង្ស័យបានហៅកុមារីរងគ្រោះឲ្យចូលលេងក្នុងផ្ទះឲ្យនំ និងស្ករគ្រាប់ញ៉ាំ ហើយបានយកដៃច្របាច់លេងប្រដាប់ភេទ ករណីទាំងអស់ខាងលើពេលដឹងដល់ឪពុក-ម្ដាយជនរងគ្រោះ ក៏បានប្តឹងសម​ត្ថកិច្ចឃាត់ខ្លួនបញ្ជូនទៅសាលាដំបូងរាជធានី-ខេត្តដើម្បីផ្ដន្ទាទោសទៅតាមផ្លូវច្បាប់។

          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស   និងអំពើធ្វើអាជីវកម្មផ្លូវភេទ  និងអប់​រំពលករ 
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរ
មនុស្ស                   និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន  ប្រជាពលរដ្ឋ ​   និងសិស្សានុសិស្សបានចំនួន១៨លើក 
មនុស្សចំនួន៦៣០នាក់ (ស្រី៤៣៩នាក់)ក្នុងនោះមាន៖ 
     -ខេត្តក្រចេះបានចំនួន១០លើក             
 =៣៨៥នាក់(ស្រី២៧០នាក់)
     -ខេត្តព្រះវិហារបានចំនួន០៧លើក          
 =២១២នាក់(ស្រី១៥៩នាក់)     
-ខេត្តសៀមរាបបានចំនួន០១លើក        
 =៣៣នាក់(ស្រី១០នាក់)
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៧ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន២៤លើក ក្នុងនោះមាន៖ ខេត្តព្រៃវែង០៣លើក, ក្រចេះ០១លើក,បាត់ដំបង០៨លើក, ព្រះវិហារ០៤លើក ,កោះកុង០១លើក,ឧត្ដរមានជ័យ០៤លើក និងបន្ទាយមានជ័យ០៣លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន១០៣គោលដៅ មនុស្ស៤៣៣នាក់(ស្រី៣៧៩នាក់) ក្នុងនោះមាន៖



- ខេត្តក្រចេះ  បានចំនួន៦៩គោលដៅ          មនុស្ស១១៣នាក់ (ស្រី១០៨នាក់)




                                       - ខេត្តកែប  បានចំនួន១៥គោលដៅ              មនុស្ស១៤២នាក់(ស្រី១១៥នាក់)



- ខេត្តកំពង់ឆ្នាំង  បានចំនួន០៧គោលដៅ     មនុស្ស១២៣នាក់  (ស្រី១០៣នាក់)

                            - ខេត្តព្រះសីហនុ បានចំនួន១២គោលដៅ   មនុស្ស៥៥នាក់  (ស្រី៥៣នាក់)



    ៤-ការចុះធ្វើវេទិការសាធារណៈភូមិឃុំមានសុវត្ថិភាព៖



-កម្លាំងជំនាញ នៃស្នងការដ្ឋាននគរបាលខេត្តចំនួន០៥ បានចូលរួមធ្វើវេទិការសាធារណៈភូមិឃុំមានសុវត្ថិភាពបានចំនួន៥៨៧លើក មានមនុស្ស​ ចូលរួមចំនួន២៤.១០៨នាក់(ស្រី១៣.០៤៣នាក់) ក្នុងនោះមាន៖


                - ខេត្តមណ្ឌលគីរី បានចំនួន១២៧លើក     មនុស្សចូលរួមចំនួន៣,០៨៥នាក់  (ស្រី១,២៧៦នាក់)



- ខេត្តព្រៃវែង  បានចំនួន៨៩លើក     មនុស្សចូលរួមចំនួន៦.៩៧៣នាក់  (ស្រី៣.៩៩១នាក់)



- ខេត្តស្វាយរៀង  បានចំនួន៣០៤លើក     មនុស្សចូលរួមចំនួន១២.២៤២នាក់  (ស្រី៦,៨២៨នាក់)



- ខេត្តបាត់ដំបង  បានចំនួន០១លើក     មនុស្សចូលរួមចំនួន៦៣នាក់ (ស្រី២០នាក់)



- ខេត្តកោះកុង  បានចំនួន៦៦លើក     មនុស្សចូលរួមចំនួន១.៧៤៥នាក់  (ស្រី៩២៨នាក់)
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែវិច្ឆិកា ឆ្នាំ២០២២នេះ កម្លាំងជំនាញបានសម្ភាសន៍ពលរដ្ឋខ្មែរ និងជនបរទេសដែលបាន​ដាក់ពាក្យ​សុំចុះ​
បញ្ជីការរៀបអាពាហ៍ពិពាហ៍ចំនួន១១៣នាក់(ស្រី០៨នាក់)មាន១៥សញ្ជាតិ ក្នុងនោះជនជាតិកូរ៉េខាងត្បូង៣៧នាក់(ស្រី០៤នាក់) 
អាមេរិក២៦នាក់(ស្រី០៤នាក់), ចិន២៧នាក់,បារាំង០៥នាក់,ម៉ាឡេស៊ី០២នាក់,ស៊ុយអែត០១នាក់,កាណាដា០៥នាក់ ប៊ែលហ្ស៊ិក០១នាក់,ឆែក០១នាក់,ជប៉ុន០២នាក់,អូស្រ្តាលី០២នាក់, អង់គ្លេស០១នាក់,សឹង្ហបុរី០១នាក់, វៀតណាម០១នាក់ និង អាឡឺម៉ង់០១នាក់ ។  និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ-​​ចូល​​​​​តែ​​មួយ១០៣នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ  ទៅរស់នៅក្រៅប្រទេសតាមរយៈ​​​ទូរស័ព្ទបានចំនួន០៦នាក់(ស្រី)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះបញ្ជូនមកពីប្រទេសចិនចំនួន០៤នាក់(ស្រី) ជាលទ្ធផល រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន០៤នាក់(ស្រី)អនីតិជន០២នាក់។  ជនរងគ្រោះខាងលើទៅតាមរយៈមេខ្យល់​ផ្សេងៗគ្នាមិនស្គាល់អត្តសញ្ញាណបច្ចុប្បន្នប្រគល់ឲ្យ មន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។

       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ 

ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២៣៧,៧២៦នាក់(ស្រី១០៤,៩៧៧នាក់)អនីតិជន៣,៨៣៥នាក់ (ស្រី១.៤៦៤នាក់) ។

+ ពលករចេញទៅដោយស្របច្បាប់១៧៩.២២៧ នាក់ (ស្រី៨១,៤៥៤នាក់) អនីតិជន១.២១៦នាក់ ​(ស្រី៤៩៨នា​​​ក់)។

+ ពលករចេញទៅដោយមិនស្របច្បាប់​ចំនួន៥៧,៨០៦នាក់(ស្រី២៣,២២៤នាក់)អនីតិជន២.៥១៥នាក់​​(ស្រី​៩៣៧នាក់)។

+ ពលករដាច់ការទាក់ទង៦៩៣នាក់(ស្រី២៩៩នាក់)អនីតិជន១០៤នាក់​​(ស្រី២៩)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន៧៩.១៦៧នាក់(ស្រី៣៤.១៦៨នាក់) អនីតិជនចំនួន៤១៩នាក់(ស្រី១៥៦នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស  និងអំពើធ្វើអាជីវកម្មផ្លូវភេទបានចំនួន១២ករណី​/ ២៣ករ​ណី 
(បើប្រៀប​ធៀបខែកញ្ញា) ថយ១១ករណី ស្មើនឹង៤៧.៨២% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន១៤នាក់(ស្រី០៤នាក់) ក្នុងនោះជនសង្ស័យជាអនីតិជន០៤នាក់និងជនបរទេស០១នាក់(ជនជាតិចិន)សង្គ្រោះ​​​​​ជន​រង​គ្រោះ​បានចំនួន៣៦នាក់ ​អាយុក្រោម១៥ឆ្នាំ១៤នាក់,​អាយុ១៥-១៧ឆ្នាំ០៣នាក់និងអាយុ១៨ឆ្នាំឡើង១៩នាក់(ប្រគល់​​ឲ្យមន្ទីរសង្គមកិច្ច១៦នាក់ និងគ្រួសារចំនួន២០នាក់)។
ក-អំពើជួញដូរមនុស្ស    
       
       សរុបចំនួន០៣ករណី/   ០៧ករណី ថយ០៤ករណី        ជនសង្ស័យចំនួន០៤នាក់(ស្រី០១នាក់) ជនបរទេស០១នាក់ជនជាតិចិន សង្គ្រោះ​ជន​រង​​គ្រោះ​​ចំនួន១៨នាក់ អាយុក្រោម១៥ឆ្នាំ០២នាក់ និងអាយុ១៨ឆ្នាំឡើង១៦នាក់(ប្រគល់ឲ្យមន្ទីរសង្គមកិច្ច១៦នាក់ និង០២នាក់ឲ្យ​គ្រួសារ)។
      - ការនាំយកចេញដោយមិនស្របច្បាប់សម្រាប់នាំឆ្លងដែន
       ០១ករណី   ជនសង្ស័យ០២នាក់                  
      - អំពើលក់ដូរមនុស្សដោយមានគោលដៅ
       ០១ករណី   ជនសង្ស័យ០១នាក់

                             (ជនជាតិចិន)។                    
      - អំពើអូសទាញពេស្យាចារកុមារ
       ០១ករណី   ជនសង្ស័យ០១នាក់

ខ- អំពើធ្វើអាជីវកម្មផ្លូវភេទ​
  
សរុបចំនួន០៩ករណី/១៦ករណី ថយ០៧ករណី  ជនសង្ស័យចំនួន១០នាក់(ស្រី០៣នាក់)ក្នុងនោះជនសង្ស័យជាអនីតិជន០៤នាក់  និងជនជាតិចិន០១នាក់ សង្គ្រោះ​​ជន​រង​​គ្រោះ​​ចំនួន១៨នាក់   អាយុក្រោម​​​១៥ឆ្នាំ១២នាក់ ,  អាយុ១៥-១៧ឆ្នាំ០៣នាក់ និងអាយុ១៨ឆ្នាំឡើង០៣នាក់ ​(ប្រគល់​​ឲ្យគ្រួសារ១៨នាក់)។

- សញ្ចារកម្ម
       ០១ករណី   ជនសង្ស័យ០២នាក់

- សញ្ចារកម្មទាក់ទងនឹងពេស្យាចារកុមារ
       ០១ករណី   ជនសង្ស័យ០១នាក់
                                                                                                                                                                            

- អំពើរួមភេទជាមួយអនីតិជនអាយុក្រោម១៥ឆ្នាំ
       ០៥ករណី   ជនសង្ស័យ០៥នាក់

                                                                             (ក្នុងនោះសង្ស័យជាអនីតិជន០៤នាក់)។

- អំពើអាសប្រឆាំងនឹងអនីតិជនអាយុក្រោម១៥ឆ្នាំ
       ០២ករណី   ជនសង្ស័យ០២នាក់
IV-ការងារពង្រឹងសមត្ថភាពនគរបាលជាតិ

១/-កិច្ចសហប្រតិបត្តិការអន្តរជាតិ និងអង្គការពាក់ព័ន្ធ


         នាយកដ្ឋានប្រឆាំងការជួញដូរមនុស្ស និងការពារអនីតិជន បានសហការជាមួយអង្គការ(Aple) បើកវគ្គបណ្ដុះបណ្ដាលចំនួន០១វគ្គ ដែលមានសិក្ខាកាមសរុបចំនួន៤០នាក់(ស្រី០៩នាក់) ស្ដីពីការស៊ើបអង្កេតបទល្មើសផ្លូវភេទកុមារតាមប្រព័ន្ធអនឡាញ យន្ដការណ៏រាយការណ៍សកល និងការប្រយុទ្ធប្រឆាំងសម្ភារៈរំលោភបំពានផ្លូវភេទកុមារ(នៅសណ្ឋាគារហាយយ៉ាតរីជិនស៊ីភ្នំពេញ)។
V​-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅ
ក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
VI​-ទិសដៅអនុវត្តបន្ត
          ១-បង្កើនការអនុវត្តវិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់    និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​
លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និងសមត្ថកិច្ច
ដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ 
រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

